Lav et referat af nedenstående tekst:

Tekst:
Skelettet til sejhvalen, som endte sine dage på bunden af Mariager Fjord i december, er nu renset, og det første af mange svar er klar. - Vi kan se på knoglerne, at de endnu ikke er vokset sammen. Dermed har vi fået bekræftet, at der er tale om en ung sejhval, fortæller Abdi Hedayat, der er konservator på Naturhistorisk Museum - og som stod for opskæringen af hvalen, mens den lå på kajkanten i Hobro. Skelettet indgår nu i Naturhistorisk Museums hvalsamling. - Jeg ved endnu ikke, om det skal udstilles et sted, men det er da en mulighed, siger Abdi Hedayat. Den videre forskning af hvalens organer foregår stadig hos forskere mange steder i landet, og selve dødsårsagen er dermed ikke fastlagt. - Vi har lavet de indledende skanninger og har lavet forskellige 3D billeder af hjertet. Vi kan se, at hjertet deler mange karakteristika med andre pattedyr, men vi kan også se, at det på andre punkter ser anderledes ud end hos mennesker, forklarer han. Men en umiddelbar årsag til hvalens død ligger ikke lige for. - Umiddelbart har vi endnu ikke fundet tegn til sygdom i hjertet og er altså i udgangspunktet ikke kommet en hjerterelateret dødsårsag nærmere. Men vi mangler stadig en del undersøgelser, før vi kan komme med en endelig konklusion, siger Peter Agger.

Referat:
Forskere har kun få svar klar, efter sejhvalen er dissekeret af forskere fra hele landet.